text: Kokain var beregnet for det internationale marked
  05 april 2013 kl. 06.37
  De store mængder kokain, der i begyndelsen af februar drev op på kysten ved Mandø, Fanø og Skallingen var ikke beregnet for det danske narko-marked.
  - Der er en stor international efterforskning i gang for øjeblikket. Vi har aftalt, at politiet her i Esbjerg ikke løfter sløret for, hvad der foregår, siger vicepolitiinspektør Hans Roost, Syd- og Sønderjyllands Politi til eb.dk
  Det er Europol, der nu koordinerer jagten på narkobagmændene, at Syd- og Sønderjyllands Politi er helt ude af sagen, og at flere lande er involveret. Hvilke vil Hans Roost dog ikke ind på, ligesom han ikke vil løfte sløret for præcis hvor meget kokain der er tale om.
  - En af vores mange arbejdsteorier er, at kokainen er blevet bundet til for eksempel en bøje med en GPS sender i Den Engelske Kanal. Her har taskerne enten revet sig løs eller måske er et skib sejlet ind i bøjen. Den har vel næppe været forsynet med et neonflag, siger Hans Roost til ekstrabladet.dk.
  De store mængder kokain er gemt bag lås og slå.
  